anyatarā́mevā́hutimáhauṣuranyatarām páryaśiṣanníti sa yā́m paryáśiṃṣaṃstā́nīmā́nyavadā́nāne táto devā́ḥ sviṣṭakŕ̥te tryaṅgāṇyápābhajaṃstásmāttryaṅgāṇyathā́surā ávādyañchīrṣṇóṃ 'sayoránūkasyāparasaktháyostásmāttéṣāṃ nā́vadyedyannvèva tvaṣṭā́nūkamabhyávamattásmādánūkasya nā́vadyedáthāhāgnīṣómābhyāṃ chā́gasya haviṣó 'nubrūhī́tyāśrā́vyāhāgnīṣómābhyāṃ chā́gasya haviḥ preṣyéti na prásthitamítyāha prásute prásthitamíti